
Projekteerimistingimuste kinnitamine
(Vestervalli tn 9 noortekeskuse hoone rekonstrueerimine ning territooriumi heakorrastamine)
	1. ASJAOLUD JA MENETLUSE KÄIK




24.10.2013. a taotles Narva Linnavalitsuse Kultuuriosakond, mille esindajana tegutseb juhataja Viktoria Lutus, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Vestervalli tn 9 noortekeskuse hoone rekonstrueerimiseks ning territooriumi heakorrastamiseks. Vestervalli tn 9 kinnistu asub Narva linna Vanalinna linnaosas.
	2. ÕIGUSLIKUD ALUSED



2.1
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.

2.2
Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
	3. OTSUS




Kinnitada projekteerimistingimused Vestervalli tn 9 noortekeskuse hoone rekonstrueerimiseks ning territooriumi heakorrastamiseks järgnevalt:
	3.1 ÜLDANDMED



	3.1.1  Ehitisregistri andmed: noortekeskus, ehitisregistri kood 118008954, 2 korrust. 
3.1.2  Kinnistusraamatu andmed: 
          Vestervalli tn 9 katastriüksuse tunnus 51101:002:0047, ühiskondlike hoonete maa.

	3.1.3  Projekteerimistingimuste koostamise aluseks on projekteerimistingimuste 
          24.10.2013. a taotlus nr 10288/1-14, Ehitusseadus, Narva linna üldplaneering,
          Narva linna ehitusmäärus, Eestis kehtivad normatiivid, EPN, Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on Vestervalli tn 9 noortekeskuse hoone rekonstrueerimine ning territooriumi heakorrastamine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

-  Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile“;

-  MKM 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” (edaspidi: Määrus 14);
-  Eesti Standard EVS 811:2012 „Hoone ehitusprojekt”;
-  Eesti Standard EVS 843:2003 „Linnatänavad”;
-  Teede- ja sideministri 28.09.1999. a määrus nr 54 „Teeprojekti suhtes esitatavad nõuded”;
-  Narva linna ehitusmäärus jne.
3.3.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri” ja-/või Eesti Standardile EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: vastavalt MKM 17.09.2010. a määruse nr 67 „Nõuded ehitusprojektile” §-le 16 ehitusprojektile antakse hinnang olenemata esitatud ehitusprojekti staadiumist, lähtudes eelprojekti mahust).

3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Projekt peab olema heaks kiidetud kõigil ehitusseadusega ettenähtud juhtudel.
3.3.5 Projekti koosseisus esitada originaalkooskõlastused ja spetsialistide originaalallkirjad. Digitaalallkirja kasutamisel esitada see digitaalsel kandjal. Projekti lisana esitada ka digitaalallkirja kinnitusleht.
3.3.6 Esitada projekti nimetus: „Vestervalli tn 9 noortekeskuse rekonstrueerimine“.

3.3.7 Enne projekteerimise algust tuleb läbi viia tehniline ekspertiis hoone tarindite ümberehitamise või demonteerimise ning kandetarindite väljaehitamise võimaluste määratlemiseks. Eksperdi arvamusest peab olema üheselt mõistetav, kas tarindite ümberehitamine või demonteerimine ning kandetarindite väljaehitamine on lubatav või mitte. Kas nõutakse avade tugevdamist või mitte? Ekspertiisi tekstiosast ja joonistest peab olema üheselt mõistetav, kus asuvad kandvad ja mittekandvad tarindid. Tehnilises ekspertiisis määrata ümberehitatavate või demonteeritavate tarindite tüübid (nt kandvad, mittekandvad, materjal, tarindi paksus) ning lubatavate avade mõõtmed. Määratleda tarindite ümberehitamise või demonteerimise ning kandetarindite väljaehitamise võimalused koos detailse ehitustehnoloogia väljatöötamisega. Anda kandevõime taastamise detaillahendus. Ekspertiisis esitada lihtsustatud joonis/skeem „Demonteerimisplaan”. Plaanil näidata eraldi tingmärkidega kandvad ja mittekandvad tarindid.
3.3.8 Hoone ehitusprojekti lisana esitada hoone seisundi tehniline ekspertiis. Ekspertiisi koostamise kuupäev peab olema hiljem, kui 30.10.2013. a. Otsus lisada projekti kausta. 
3.3.9 Nõuded tehnilistele ekspertiisidele: vastavalt MKM 20.02.2012. a määrusele nr 15 „Ehitise ekspertiisi tegemise kord”.

3.3.10 Esitada hoone ehitusprojekti sõltumatu ekspertiis. Nõuded ehitusprojekti ekspertiisile: vastavalt MKM 20.02.2012. a määrusele nr 16 „Ehitusprojekti ekspertiisi tegemise kord”.

3.3.11 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.
3.3.12 Asendiplaan esitada krundi tõese geodeetilise mõõdistuse alusel. Asendiplaanil esitada tabel: „Ehitiste eksplikatsioon” (sh projekteeritavad välisvõrgud ja piire) ning kinnistu tehnilised näitajad. Asendiplaanil näidata projekteeritava ala piirid, hoone asukoht ja mõõtmed, kaugused lähimate piiride ja ehitisteni, sisse- ja väljasõit krundilt, parkimiskohad, välisvõrgud, äärekivid jne. Määratleda pinnakatted. Anda äärekivide kõrgused.
3.3.13 Võtta arvesse „Vestervalli tn 9 hoone rekonstrueerimine psühholoogiaabi keskuseks“ ehitusprojekti asendiplaan (nimelt psühholoogiaabi keskuse hoonele viiva kõnnitee osas). „Vestervalli tn 9 hoone rekonstrueerimine psühholoogiaabi keskuseks“ ehitusprojekt asub Narva Linnavalitsuse Arhitektuuri- ja Linnaplaneerimise Ameti arhiivis.

3.3.14 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.15 Värvivaated esitada mõõtkavas 1:100. Vaadetel näidata sissepääsude detaillahendused, akende ja uste värvitoonid, välisviimistluse ja värvilahenduse pass, viited koos välisviimistluse passi numbritega, vaadete tähistused jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.16 Projekti koosseisus esitada lisaks avade täitmise plaan, avatäidete spetsifikatsioon, uute ja rekonstrueeritavate vahelagede ja seinte spetsifikatsioon koos nende lõigetega, siseruumide eksplikatsioonid, evakuatsiooniskeemid. Lisaks näidata santehnilised seadmed ning ventilatsioonilõõrid korruste plaanidel.
3.3.17 Insener-tehnilised osad esitada Eesti Standartidega ettenähtud mahus.

3.3.18 Hoone ehitusprojekti lisadena esitada eelneva ehitusprojekti joonised või inventeerimisjoonised, kooskõlastuste koondtabel, Narva Linnavalitsuse korraldus projekteerimistingimuste kinnitamise kohta.

3.3.19 Välisvõrkude projekteerimiseks:

3.3.19.1 Esitada vastavad ehitusprojektid. Välisvõrkude ehitusprojektid peavad vastama Eesti Standardile EVS 907:2010 „Rajatise ehitusprojekt” ning MKM 17.09.2010. a määrusele nr 67 „Nõuded ehitusprojektile”.
3.3.19.2 Taotleda eelnevalt tehnilised tingimused tehnovõrkude valdajatelt. Projekti lisadena esitada tehnovõrkude valdajate poolt väljastatud kehtivad tehnilised tingimused.
3.3.19.3 Asendiplaanil esitada lisaks tabel „Projekteeritavate välisvõrkude eksplikatsioon” (nimetus, ehitisealune pind, pikkus, läbimõõt).
3.3.19.4 Välisvõrkude asendiplaanilised tingmärgid: vastavalt Eesti Standardi EVS 907:2010 „Rajatise ehitusprojekt” lisale C. Kasutada tingmärke koos tähtedega (näiteks ―xw1―).
3.3.19.5 Näha ette ehitustööde käigus rikutud katete taastamine. Esitada plaan „Välisvõrkude paigaldamistööde käigus rikutud katete taastamine”.  Plaanil näidata rikutud katete taastamise vööndid, eristades neid viirutusega. Esitada taastatavate katete ristlõiked.
3.3.19.6 Avalikult kasutatavat teed läbivate välisvõrkude paigaldamise puhul esitada projekteerimises pädeva vastutava spetsialisti poolt koostatud ehituseaegne liikluskorralduse skeem.
3.3.20 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks (kanda asendiplaanile). 

3.3.21 Kaevetööde puhul esitada Narva Linnavalitsuse Arhitektuuri- ja Linnaplaneerimise Ameti muinsuskaitse vaneminspektori kooskõlastus.
3.3.22 Ehitiste tehnilised näitajad esitada vastavalt MKM 24.12.2002. a  määrusele nr 69 „Ehitise tehniliste andmete loetelu“. Tehnilised näitajad esitada seletuskirja lisadena.
3.3.23 Ehitiste kasutamise otstarbed esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. 
3.3.24 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisis esitada ka käesoleva korralduse punktidega 3.3.12, 3.3.14, 3.3.15, 3.3.18, 3.3.22, 3.3.23 ettenähtud dokumentide kogum, andmed ning korruste plaanid. Korruste plaanidel esitada vähemalt ukseavade, treppide, panduse, invaWC ruumi ja invalifti mõõtmed, panduse kalle, invaWC ruumide santehniliste seadmete asukohad ja nende paigaldamise mõõtjooned, siseruumide eksplikatsioonid. Eskiisis esitada vähemalt 2 hoone värvilahenduse varianti ning piirde eskiislahendust parima tulemuse saavutamiseks.

3.3.25 Võtta arvesse „Vestervalli tn 9 noortekeskuse teavitamis- ja nõustamispunkti rekonstrueerimine“ ehitusprojekt. Ehitusprojekt asub Narva Linnavalitsuse Arhitektuuri- ja Linnaplaneerimise Ameti arhiivis.
3.3.26 Hoone ehitusprojekt kooskõlastada Ida-Eesti Päästekeskusega.

3.3.27 Hoone ehitusprojekt ning tee-ehitusprojekt kooskõlastada Narva Linnavalitsuse Arhitektuuri- ja Linnaplaneerimise Ametiga.

3.3.28 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Projekteerida Vestervalli tn 9 noortekeskuse hoone rekonstrueerimine ning territooriumi heakorrastamine. Välja töötada eraldi ehitusetapid.
3.4.2 Hoone katuse ja varikatuse kalded: olemasolevad.
3.4.3 Tagada hoone väliskujunduse detailide säilimine.

3.4.4 Lubatud välisseinte ja sokli välisviimistlus: krohv. 

3.4.5 Hoone värvilahendus: kasutada piirkonda sobivaid lahendusi. 

3.4.6 Hoone tarindite ümberehitamiseks (sh avade ehitamiseks), tarindite demonteerimiseks ning kandetarindite väljaehitamiseks loa väljastamisest teeb Narva Linnavalitsus otsuse tehnilise ekspertiisi tulemuste alusel: vt. punkt 3.3.7.
3.4.7 Saunaruum peab vastama Sotsiaalministri 20.12.2000 määruse nr 86 „Tervisekaitsenõuded ilu- ja isikuteenuste osutamisele“ nõuetele. Esitada Terviseameti arvamus.
3.4.8 Tagada puuetega inimeste liikumisvõimalused vastavalt Määrusele 14. Näha ette Määrusele 14 vastav pandus, invalift, invaWC-ruum jms. Seletuskirja punktis „Invanõuded” esitada detailne informatsioon invanõuete kohta (invatualettruumi sisustuse ja selle paigaldamiskõrgused põrandast ja nõutavad vabaruumide mõõtmed, panduse laius, kalle ja pealispinna materjal, käsipuude kõrgused ja profiilid, lävepakkude kõrgused, uste laiused, tulekoja sügavus, invalifti näitajad ja mõõtmed, laskumise alad kõnniteelt jne).
3.4.9 Projekteerida Määruse 14 nõuetele vastav puuetega inimesi teenindav peasissepääs hoonesse:
3.4.9.1 Panduse kalle peab olema kuni 6% (Määruse 14 § 5).
3.4.9.2 Käsitsi avatava välisukse ees ja taga peab olema vajalik vaba ruum (Määruse 14 § 14). Hoone sissepääsu ees peab olema vaba ruumi 1500 × 1500 mm ratastooli pööramiseks (Määruse 14 § 12). Välisukse taga ning uste vahelise vaba ruumi mõõtmed on toodud Määruse 14 lisas 7.
3.4.9.3 Välisukse esine plats, välistrepi astmed, välispandus (nende rõhtpinnad) peavad olema kõva ja kareda pealispinnaga, mis märgudes ei tohi muutuda libedaks (Määruse 14 §5). Soovitavalt näha ette karedad pesubetoonplaadid.
3.4.9.4 Välispanduse mõlemale poole näha ette käsipuud (Määruse 14 § 5).
3.4.9.5 Pandus peab olema piiratud vähemalt 70 mm kõrguse äärisega (Määruse 14 § 5).
3.4.9.6 Muud nõuded: vastavalt Määrusele 14.
3.4.10 Kõrgendatud niiskusega ruumide projekteerimise puhul tagada pikaajaline kaitse niiskuse eest. Esitada antud ruumide püstlõiked ning vahelagede ja seinte lõiked. Esitada kaitsemeetmed kondensaatvee ja hallituste vastu. 
3.4.11 Näha ette õppe- ja kogunemisruumide, kõrgendatud niiskusega ruumide sundventilatsioon. 

3.4.12 Vajadusel olemasoleva piirdeaia rekonstrueerimine:

3.4.12.1 Piirde tüüp: dekoratiivne sepis või keevitatud piire koos alusmüüriga. 
3.4.12.2 Piirdeaia rekonstrueerimise puhul esitada värvivaated ja tehnilised näitajad (ehitisealune pind, kõrgus, pikkus). Vaatele tuleb märkida piirde värvitoon ja värvikood. Metallosade värvikoodid esitada RAL kataloogi järgi. Esitada piirde vundamendiosa lõige. 
3.4.13 Rekonstrueerida ja laiendada olemasolev sissesõit krundile ning rajada kinnistusisesed teed ja parkimisplats:

3.4.13.1 Avalikult kasutatava tee osalise rekonstrueerimiseks (nimelt sissesõidu laiendamiseks) esitada tee-ehitusprojekt (Teeseadus § 19). Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251). Projekti koosseisus esitada tiitelleht, seletuskiri, vertikaalplaneerimine, konstruktiivsed ristprofiilid, liikluskorralduse joonis, liikluskorraldusvahendite spetsifikatsioon, põhilised pinnakatete tööde mahud, ehituseaegne liikluskorralduse skeem jne.
3.4.13.2 Sissesõidu mõõtmed kitsaimas kohas: 6,0-8,0 m. Sissesõidu laiuse piisavust kontrollida arvutusliku auto pöördekoridori šablooniga.

3.4.13.3 Lubatud sissesõidu teekate: asfalt.
3.4.13.4 Lubatud kinnistusiseste teede ja parkimisplatsi teekatted: teekattekivid, asfalt.

3.4.13.5 Projekteerimise lähtetase: hea (H).
3.4.13.6 Geomeetriline lahendus: tagada liiklusohutus. 

3.4.13.7 Vertikaallahendus: tagada vete äravool teekattelt. 

3.4.13.8 Projekteerida teekattemärgiste ja vajalike liikluskorraldusvahendite paigaldamine.

3.4.13.9 Parkimiskohtade arv peab vastama Eesti Standardiga EVS 843:2003 “Linnatänavad” ettenähtud normatiividele, lähtudes hoonest tervikuna. Seletuskirjas esitada parkimiskohtade arvutus, lähtudes Eesti Standardi EVS 843:2003 “Linnatänavad” punktist 10.2.2. Arvutuses esitada ehitise liik, suletud brutopind, ehitise asukoht, parkimisnormatiiv (vt standardi tabel 10.1). Ehitise asukohaks võtta „Linnakeskus, linna klass IV“. 

3.4.13.10 Parkimiskohtade mõõtmed ja läbisõiduteede laiused sõltuvalt parkimisnurgast: vastavalt Eesti Standardi EVS 843:2003 „Linnatänavad” punkti 10.2.4 nõuetele ja tabelile 10.5.
3.4.13.11 Lahendada parkimisplatsilt sademe- ja lumesulamisvee kogumine, nende puhastamine õli-liivapüüduri kaudu ning kanaliseerimine.

3.4.13.12 Kõnnitee lahendus esitada sobiv lapsevankritega jalakäijatele ning ratastooli kasutajatele. Näha ette kõnniteelt laskumise alad. Näidata madalamate äärekivide asukohad. Esitada madalamate äärekivide kõrgus.
3.4.13.13 Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega.

3.4.13.14 Esitada kinnistusiseste teede ja parkimisplatsi konstruktiivsed ristprofiilid, vertikaalplaneerimise joonis ning põhilised pinnakatete tööde mahud.
3.4.14 Näha ette mänguväljaku rajamine. Esitada mänguväljaku seadmete eksplikatsioon ja näidised. Esitada vundamendiosa lõige ning vajadusel kasutatavate materjalide spetsifikatsioon.

3.4.15 Näha ette tänavavalgustus. Esitada valgustimastidele paigaldatavate välisvalgustite näidised. 

3.4.16 Näha ette jalgratta hoidjate asukohad.

3.4.17 Näha ette väikevormid. Istepingi ja prügikasti tüüpide joonised esitada projekti lisadena.

3.4.18 Puude likvideerimise puhul määrata likvideeritavate puittaimede liikide loetelu.

3.4.19 Näha ette kõrg- ja madalhaljastusega alad. Esitada projekteeritud taimmaterjali loetelu.

3.4.20 Muud nõuded: vastavalt Narva vanalinna linnaosa üldplaneeringu nõuetele, ekspertiisiotsustele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 
	4.  RAKENDUSSÄTTED




4.1    Käesolevad projekteerimistingimused on kehtivad kuni 01.11.2015. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

	[image: image1.png]



Tarmo Tammiste
	[image: image2.png]





	[image: image3.png]



Linnapea
	[image: image4.png]



Ants Liimets

	
	Linnasekretär


PAGE  
4

